GiliGold/VAD_KnessetCorpus huggingface dataset:
מרק נשפיץ: אבל כשיש חשב מלווה הוא רוצה לראות פיזית את הכסף.
מרק נשפיץ: אבל אנחנו לא יכולים להעביר כסף פיזית כי אנחנו משלמים לפי דוחות ביצוע.
מרק נשפיץ: אנחנו נותנים את זה לפי חוזה ורק כשיש ביצוע.
מרק נשפיץ: זו הבעיה.
מרק נשפיץ: כולם יודעים וגם ממלא מקום המחוז  שלנו יודעים שיש בעיות עם הביצוע בלוד.
מרק נשפיץ: יש בעיות.
מרק נשפיץ: אם אנחנו מקבלים דוחות ביצוע אין בעיה.
מרק נשפיץ: זו עובדה.
חנניה מרמור: לא הבנתי מה אמרת.
מרק נשפיץ: אנחנו מעבירים תקציב, מעבירים אותו ברבעון וכשאנחנו מקבלים דוח ביצוע אנחנו מיד מעבירים את הכסף.
מרק נשפיץ: תמיד יש בעיות עם דוח הביצוע בעיריית לוד, לא מקבלים בזמן.
מרק נשפיץ: וגם ניצול התקציב.
מרק נשפיץ: אני רוצה להגיד שאם התקציב לא מנוצל על ה- 1 בינואר הכסף כולו יחזור לקופת שר האוצר וזה חבל.
מרק נשפיץ: אני חוזר שוב לנושא עצמו.
מרק נשפיץ: אני שמח מאוד שקיבלתי היום הודעה שהקרן לידידות מאפשרת את המשך הפעלתו של המועדון של הווטרנים  בעוד חצי שנה.
מרק נשפיץ: השאלה מה יהיה אחרי חצי שנה.
מרק נשפיץ: כולנו יודעים מהי הבירוקרטיה במדינת ישראל ושלא נגיע למצב שבו נצטרך לכנס שוב את וועדת העלייה והקליטה והתפוצות של הכנסת ונצטרך לדון אם המועדון יהיה או לא יהיה.
מרק נשפיץ: זו התחייבות זמנית והיא לא התחייבות קבועה.
ליה שמטוב: אולי התחייבות לחצי שנה או לשנה, זאת אומרת שקרן הידידות נותנת תקציב לחצי שנה - - -
מרק נשפיץ: סליחה.
מרק נשפיץ: היום דיברתי עם מנהל אגף דיור  אצלנו, מר חביב קצב ואנחנו יכולים למצוא פתרון של המקום להמשך הפעילות של הווטרנים.
ליה שמטוב: הבעיה היא המקום?
מרק נשפיץ: אני לא מדבר רק על התקציב.
מרק נשפיץ: בתקציב אם נשתמש נכון יש מספיק כסף.
מרק נשפיץ: השאלה היא המקום הפיזי.
מרק נשפיץ: היום אנחנו מדברים רק על תקופה של חצי שנה, מה יהיה אחרי חצי שנה?
מרק נשפיץ: – אף אחד לא יודע.
אילן הררי: מה שנאמר לנו ואנחנו פועלים שבחודש הקרוב הוא יופעל לא רק חצי שנה אלא שנה.
אילן הררי: אני לא מכיר שיש בעיה של מקום, אבל אם אתה אומר שיש פתרון אני מוכן לשמוע.
אילן הררי: אני לא מכיר בעיה.
מרק נשפיץ: עם תקציב אין בעיה.
אילן הררי: אתמול דאגנו לכך שיהיה תקציב לעוד חצי שנה.
ליה שמטוב: אבל זה תקציב בנוסף לכסף שמשרד הקליטה נותן כל שנה, נכון?
רון גלבוע: משרד הקליטה נותן תקציב לא גדול יחסית, הוא תקציב שרובו צבוע.
מרינה סולודקין: זה טוב מאוד כי יודעים מה קורה.
רון גלבוע: יש בזה יתרונות ויש בזה חסרונות.
דנה גורדון: התקציב השוטף צבוע?
רון גלבוע: כן.
רון גלבוע: יש תקציבים שמגיעים במהלך השנה והרוב מגיע צבוע.
רון גלבוע: חלק מזה לא צבוע והוא מתייחס לכל הפעילויות בעיר.
רון גלבוע: בשנה הספציפית הזאת הכסף הלא צבוע לא הספיק כדי להפעיל את המועדון כי הסכום לא גדול.
רון גלבוע: נתמקד בנושא שאת ציינת.
רון גלבוע: אני חושב שהמועדון לא ייסגר, דיברתי אתמול רבות עם קרן הידידות ולדעתי בשנה הקרובה הם ימשיכו ואף ירחיבו את הפעילות.
רון גלבוע: הצהרנו כאן קודם ששום פעילות במועדון הזה לא תיפגע, כל מה שהיה יהיה וגם חדר ההנצחה יתבצע.
ליה שמטוב: מה יהיה עם האנשים שפוטרו?
רון גלבוע: הם יחזרו לעבוד.
רון גלבוע: כל מה אנחנו יודעים זה מאתמול בערב.
רון גלבוע: אנחנו יודעים את החדשות האלה רק מאתמול בערב למרות שאנחנו במגעים איתם כבר שלושה שבועות במשך כל יום.
ליה שמטוב: מי פיטר את האנשים?
רון גלבוע: הם הועסקו על ידי עמותה עירונית מסוימת, ומאחר ולעמותה הזאת הודיעו על הפסקת התקציב היא הודיעו להם על הפסקת עבודה, מאחר והתקציב חוזר הם יחזרו לעבוד, התהליך הוא מאוד פשוט.
רון גלבוע: אני אומר שכל התכניות שפעלו במועדון הזה יפעלו גם בשנה הקרובה.
רון גלבוע: שנה זה מספיק זמן כי שנוכל להיערך עם משרד העלייה והקליטה או עם אחרים להמשך הפעילות בעתיד.
רון גלבוע: מעבר לתקציבים הספציפיים היעודים למועדון יש עוד תקציבים עירוניים שנוגעים לנושא והווטרנים יכולים להנות מהם.
רון גלבוע: האחד – נושא של מקבצי דיור שהוא תקציב צבוע שמגיע ומי שגר במקבצי דיור יכול לצאת ולהשתמש בעשרות טיולים, אירועים ובפעילויות.
רון גלבוע: מעבר לזה יש לנו תכנית מרכזית של משרד הקליטה בנושא של קונצרטים והופעות.
רון גלבוע: במהלך השנה אנחנו מקיימים 45 קונצרטים, חלק גדולים וחלקם קטנים, לתושבי העיר שבכולם הווטרנים יכולים להשתלב.
רון גלבוע: אלו פעילויות בשוטף.
רון גלבוע: כרגע אין בעיה של מקום ואין בעיה של תקציב.
רון גלבוע: המועדון חוזר לעבוד בצורה תקינה ומסודרת ובמהלך השנה יש לנו מספיק זמן להתארגן ולראות מה יקרה בשנה הבאה.
ליה שמטוב: ומה עם ה- matching  ?
רון גלבוע: יש אצלנו בעיות כאלה ואחרות ואנחנו מתמודדים איתן.
רון גלבוע: בשלב זה אין תכנית שלא מתבצעת בגלל נושא של matching  . עד היום מצבה הכספי של עיריית לוד הוא לא פשוט.
רון גלבוע: עד היום ה- matching   של העירייה היה לפי האשכול מדרג הסוציו-אקונומי שלה וההשתתפות העצמית שלנו עמדה על 10%.
רון גלבוע: לפני חודש הודיע לנו משרד העלייה והקליטה שהם מפעילים עלינו מדד אחר - מדד פריפריאלי, אנחנו נמצאים במרכז הארץ ולכן השתתפות שלנו צריכה להיות 25% ולא 10%.
רון גלבוע: אנחנו ערערנו בפני משרד העלייה והקליטה ואמרנו להם שזה לא הוגן, נכון שאנחנו במרכז אבל עדיין יש לנו קשיים משלנו, מה עוד שלהודיע באמצע שנת עבודה כשלא שריינו את התקציב מתחילה זה הליך לא נכון בעינינו.
רון גלבוע: אנחנו נטפל בנושא הזה.
חנניה מרמור: יש דיון במשרד אם לאשר לעיריית לוד 10%.
רון גלבוע: בדרך כלל משרד העלייה והקליטה הולך רבות עם עיריית לוד, אנחנו עובדים כתף מול כתף.
רון גלבוע: הצוות המקומי יושב ביחד איתנו, לפעמים יש בעיות וקשיים, אבל ביחד אנחנו פותרים את רובם.
רון גלבוע: עד לרגע זה לא הייתה בעיה שלmatching   ואני מקווה שאחוז ה - matching  יקבל מענה ונחזור ל- 10%, מה שיקל עלינו לעבוד בצורה יותר מסודרת.
ליה שמטוב: אבל ממתי ה-matching   בשיעור של 25% או יותר?
מרק שנפיץ: ה-matching   לא תמיד כסף.
מרק שנפיץ: ה-matching   יכול להיות שווה כסף.
מרק שנפיץ: אנחנו יודעים שיש בעיות, לא צריך כסף כי יש הרבה כסף.
מרק שנפיץ: תבנה אז תקבל, בונים מבנה ויש מנקה שמנקה את כל המשרדים אז שתנקה גם את זה.
מרק שנפיץ: זה שווה כסף.
אילן הררי: אם שווה כסף אין לנו בעיה.
מרק שנפיץ: אנחנו תמיד אומרים שווה כסף.
אילן הררי: אני רוצה שתבינו, אני בלוד שלוש שנים, וכשהתחלתי את תפקידי הגירעון בקופה היה 162 מיליון שקל.
דניאל בן-סימון: סליחה.
דניאל בן-סימון: אני רק רוצה לנצל את ההזדמנות וסליחה על האיחור, אני מבקש אם אפשר לנצל את ההזדמנות ולקבל בכמה דקות סקירה מעבר לווטרנים על המצב נושא העלייה וקליטת העלייה בלוד.
דניאל בן-סימון: אני מבקש לדעת איך העיר הזאת שכולם מדברים עליה מתמודדת עם העלייה.
דניאל בן-סימון: ואם אפשר גם לדבר וגם על שיעור העלייה.
אילן הררי: ראשית אני מזמין אותך לסיור בעיר בכל יום ובכל שעה.
דניאל בן-סימון: אני הגעתי לעיר כעיתונאי ומעניין אותי לדעת על המצב היום מעבר לבעיית ה-  matching  שאין לי מושג מה זה ומעבר לבעיה של הווטרנים.
דניאל בן-סימון: בבקשה דבר על העיר לוד.
אילן הררי: אני מזמין אותך ללוד.
מרינה סולודקין: מהעיר לוד מגיעים אליי כל חודש.
אילן הררי: כולם מוזמנים לבקר בלוד בלי להודיע לי, 24 שעות ביממה, שישה ימים בשבוע, תודיעו באיזה יום.
אילן הררי: בלוד הכי קל לדון, לקחת את העיר הזאת שהיא אחת הקשות בעולם ולזרוק עליה חיצים זה הדבר הכי קל.
אילן הררי: שרתתי 30 שנה בצבא ההגנה לישראל, שר הפנים דאז נתן לי צו 8 ואמר לי בוא תנהל את לוד.
אילן הררי: אני כבר שלוש שנים בעיר.
אילן הררי: התחלנו עם מינוס של 162 מיליון שקל.
אילן הררי: כך התחלנו והיום אנחנו נלחמים על כל גרוש.
אילן הררי: היום יולי 2010 אנחנו במינוס 60 מיליון שקל.
אילן הררי: כבר ב- 100 מיליון שקל טיפלנו וסגרנו.
אילן הררי: העיר לוד עובדת כבר שנתיים וחצי בתקציב  מאוזן, לא שמעת על בעיה אחת בעיר לוד, אחת.
אילן הררי: גם אדוני חבר הכנסת לא שמעת על בעיה.
אילן הררי: לא שאין לנו בעיות.
אילן הררי: יש לנו 75,000 תושבים, אוכלוסייה מעורבת, אם רק אחוז אחד יעשה בעיה ביום זה 750 לכן אני לא מתרגש שכול היום מדברים.
אילן הררי: חברים יקרים העיר לוד ברוך ה' מתנהלת לא רע.
אילן הררי: לא כמו רעננה אבל לא רע, התקציב מאוזן כבר שנתיים וחצי.
אילן הררי: ב- 2009 סיימנו עם עודף של 14 מיליון שקל.
דניאל בן-סימון: שר הפנים יודע?
אילן הררי: שר הפנים כן יודע.
אילן הררי: הוא יודע את זה כי את המענקים של 2009 קיבלנו באוקטובר נובמבר 2009, ולכן גם סיימנו עם עודף.
אילן הררי: בעיר לוד כ- 20,000 עולים חדשים.
ליה שמטוב: ראש העיר של נצרת עילית צריך לבוא אליך לעשות השתלמות.
ליה שמטוב: בשנה וחצי הוא הגיע ל- 2.5 מיליו שקל.
אילן הררי: אותי מעניינת לוד.
אילן הררי: פתחתי היום עיתון ואני יודע שחבר הכנסת היה פעם בתקשורת, קראתי שיש רשויות שאין שם משכורות, אצלנו לא שמעת על בעיה דומה כבר שנתיים וחצי, כולם מתפקדים למרות שברוך ה' יש לנו עבודה למאה שנה כי מדינת ישראל שכחה את לוד הרבה מאוד שנים.
אילן הררי: שאלת על מספר העולים, יש כ- 19,000 עולים חדשים,  16,000 מחבר העמים, 1,000 ממדינות קווקז, 2,4000 עולים מבוכרה,  2,200 עולים מאתיופיה, כ- 70 עולים מצרפת, ומשאר העולם 660 עולים ובסך הכל כ- 19,000 עולים.
אילן הררי: אנחנו מטפלים בכל האוכלוסייה הזאת ורק לא במועדון.
אילן הררי: מה זה matching  ?
אילן הררי: - המשרד בא ואומר לך אני נותן לך 70% תשלם 30%.
אילן הררי: לי אין 30%.
אילן הררי: אני קם בבוקר ויש לי גירעון של 60 מיליון שקל.
אילן הררי: אני נלחם איתו ולכן אם לא יהיה סידור עם המשרד לגבי ה- matching   כמו שאני עושה עם כל משרד.
אילן הררי: אין שר שאני לא נפגש איתו ושלא בא ללוד ושאנחנו לא מטפלים בעניין.
אילן הררי: אפשר לומר לזכותו של חנניה מרמור שהוא מטפל בנו מפה עד לאמריקה.
אילן הררי: גברתי אנחנו ב"גני אביב" מטפלים מצוין ויש שם עוד ים של בעיות.
אילן הררי: אנחנו השנה בונים ב"גני אביב" שני בתי ספר חדשים.
אילן הררי: פעם היה מושג "הבור בגני אביב" גברתי מכירה את זה, בשבוע שעבר אנחנו סתמנו אותו.
מרינה סולודקין: בניתם תחנת רכבת אצלכם.
אילן הררי: בנינו תחנה בלוד כבר לפני שנתיים, הבטיחו לתושבים בואו ל"גני אביב".
אילן הררי: "גני אביב" זו עיר בתוך לוד, 21,000 תושבים, רוב האוכלוסייה היא של עולים חדשים, הבטיחו להם הרים וגבעות ומעבר לכביש שום דבר לא חוקי.
אילן הררי: אז הם קמו בבוקר ופתאום ראו סביב העיר שלהם שהיא רבע מלוד שהכל לא חוקי, כל מה שהבטיחו להם לא קרה.
אילן הררי: בשלוש השנים האחרונות בניינו תחנת רכבת גם בעזרתך, בשנת תשע"א אנחנו פותחים שני בתי ספר חדשים.
מרינה סולודקין: קודם כל של שאול מופז ואחר כך אני.
אילן הררי: אמת ויאמר לזכותו.
אילן הררי: אבל דאגנו כל יום ששאול מופז יגיע לראות והוא באמת בא, ויאמר לזכותו שהוא היה ובנינו רכבת.
אילן הררי: אנחנו סוללים כבישים חדשים, עכשיו מטפלים גם בנושא של התרבות.
אילן הררי: אדוני אתה יכול לראות פעילות שאנחנו עושים וכמו שנאמר כאן במאות אלפי שקלים.
אילן הררי: אבל אם ביוני מודיעים לי שה - matching  עבר מ- 10% ל- 25% אני לא יכול.
אילן הררי: כי אין מה לעשות.
אילן הררי: אני נציג משרד הפנים בעיר לוד.
מרק נשפיץ: אבל מה אם ה- matching   שווה כסף?
אילן הררי: אם שווה כסף, אין לי בעיה.
ליה שמטוב: מישהו ישב והסביר להם?
מרק נשפיץ: יש לנו רכזים ויש מחלקה, יש לשכה, יש מנהל מחוז, כל שנה ושנה אנחנו יושבים על הביצועים של לוד.
אילן הררי: אדוני אנחנו מכירים וחנניה מרמור נמצא אצלנו המון ושיתוף הפעולה שלנו עם המשרד מצוין, אתה יכול לראות כאן גם פעולות ואם אפשר להעביר את זה הלאה, פעולות בלמעלה מ- 300,000 שקל שאנחנו עושים, עשינו וגם נעשה.
אילן הררי: בנוגע למועדון הזה הייתה בעיה אני מקווה שפתרנו אותה אתמול.
אילן הררי: קיבלנו התחייבות מקרן הידידות שהם יתקצבו את הנושא.
ליה שמטוב: אם קרן הידידות לא הייתה מתקצבת מה היה קורה עם 138,000 שקל?
אילן הררי: אין שאלה כזאת.
אילן הררי: אנחנו נדאג, כמו שדיברנו אתמול עם המנהל הכללי של קרן הידידות, אני מודה לו שהוא ידאג לזה.
אילן הררי: כמו שלפני שבועיים המנהל הכללי ויושב ראש קרן הידידות היו בלוד ודיברנו איתם, כמו שאמרה חברת הכנסת שאם השר שאול מופז אמר שיבנו תחנת רכבת אנחנו נדאג שזה יקרה.
אילן הררי: אני כאן כדי לוודא שזה אכן יקרה.
אילן הררי: אם יש צורך לעשות בשבוע הבא דיון נוסף אצלכם אז תעשו, אני אומר לך באחריות.
ליה שמטוב: בשבוע הבא עם הוועדה לענייני ביקרות המדינה.
אילן הררי: מחר.
אילן הררי: כולם מוזמנים.
מרינה סולודקין: אנחנו חברים בוועדה לענייני ביקורת המדינה.
אילן הררי: כולם מוזמנים, חבר'ה אתם מוזמנים ללוד לראות את העשייה, לספר כמה קשה בלוד אנחנו יודעים, אנחנו לא נבהלים מקשה.
אילן הררי: אנחנו לא מודאגים שזה קצת מסובך, אנחנו נטפל.
מרינה סולודקין: קודם כל כשקיבלתי את המכתבים, תמיד אני מקבלת את המידע באמצעות המכתבים, תלונות של הווטרנים מלוד שבשנת 65 לנצחון על גרמניה הנאצית, ושנת 20 לעלייה מברית המועצות סוגרים את המועדון שלהם.
מרינה סולודקין: כאב לי מאוד ואני גם כתבתי מכתבים.
מרינה סולודקין: אני חושבת שהדבר האחרון שאתם צריכים לעשות למרות כל הבעיות ואני מאוד מבינה שבלוד יש בעיות.
מרינה סולודקין: יש לי כבר הרבה שנים קבוצת פעילים מכל המפלגות שאני עובדת איתם ביחד, אני מבינה שבלוד יש בעיות אבל למה לסגור את המועדון לווטרנים?
מרינה סולודקין: אלו אנשים פגיעים מאוד ואתם מבינים שהם אנשים בגיל 80 ויותר.
מרינה סולודקין: בדיווח הראשון שלך נשמע כאילו אתה עושה טובה שיש פעילות בלוד.
מרינה סולודקין: אחרי שאני שמעתי את משרד העלייה והקליטה שיותר מ- 300,000 שקל משקיעים לפעילות בלוד.
מרינה סולודקין: נותנים לכם אבל אתם לא מעריכים את זה.
מרינה סולודקין: גם לאוכלוסייה "בגני אביב" יש הרבה בעיות, ואתה יודע את זה, זו עיר מעורבת ודינה של לוד כדין מדינת ישראל.
מרינה סולודקין: אני מאוד מעריכה ששר הפנים כנראה מינה אותך.
אילן הררי: אותי מינה רוני בר און.
מרינה סולודקין: אני מאוד מבינה את גודל הבעיות שיש לך אבל עם כל זאת תחשבו על הווטרנים שלנו.
מרינה סולודקין: בני 80 פלוס שאם אין להם מועדון כמעט ואין להם חיים בעיר הזאת הפרובלמאטית.
מרינה סולודקין: אני חושבת שצריך להתייעץ גם עם משרד העלייה והקליטה וגם עם אחרים שלא נקבל כאן את זעקות הציבור שאנחנו מקבלים היום.
ליה שמטוב: קלרה דמבה ממלאת מקום של יושב הראש, בבקשה.
קלרה דמבה: (תרגום מרוסית).
קלרה דמבה: מועדון הווטרנים ב"גני אביב" בישוב של כ- 25,000 תושבים משמש כמרכז תרבות קהילתי.
קלרה דמבה: לקהילה ב"גני אביב" יוצאת בכוחות עצמיים חוברת בשפה הרוסית לקהילה.
קלרה דמבה: בימי שלישי בשעות הערב המועדון פתוח ואליו מגיעים  לא רק הווטרנים אלא גם תושבי "גני אביב" המועדון מלא עד אפס מקום כי התכנית מתייחסת לכלל הקהילה ולא רק לווטרנים.
קלרה דמבה: המועדון הזה פועל לרוב מול פעילות ישירה של הווטרנים המתגוררים באזור, הוא מסייע בפתרון בעיות ומעביר מידע בכל מיני נושאים שמתרחשים.
קלרה דמבה: המועדון הזה הוא לאנשים מעל גיל 80, 85 ואם סוגרים אותו זה יהיה בשבילם סוף הפעילות החברתית.
קלרה דמבה: אני רוצה לספר שנעלבנו מאוד כשבוטלו חגיגות לציון 65 שנה לנצחון על הנאצים ומהכסף שיועד לחגיגות המועדון לא קיבלנו אפילו אגורה אחת למען הווטרנים.
קלרה דמבה: המועדון מסייע בפתרון בעיות מגורים ומקבצי דיור, זה לא קשור לוועדה ולכן לא נרחיב, אבל זה חלק מפעילותו של הסניף.
קלרה דמבה: המועדון הזה מהווה מקום מפגש לאנשים והוא מאפשר מפגש שבו מתנהלות שיחות והעלאת בעיות וזה חשוב מאוד מבחינה מנטאלית-פסיכולוגית.
קלרה דמבה: אחד הדברים החשובים זה הכבוד שאנשים מקבלים בזקנתם כשהם הורים וסבים אבל הם לא ממש מרגישים את זה.
קלרה דמבה: הניסיון לסגור את המועדון מעיד על היחס אליהם.
קלרה דמבה: בשנים האחרונות שיתוף הפעולה עם הפקידות של העירייה היה מאוד קשה ובזמן האחרון יש סיוע מהגורמים שיושבים כאן.
קלרה דמבה: אני רוצה להדגיש שיש אנשים שחיים בקהילה הזאת שבזכות מעשי הגבורה שלהם בעבר הם ראויים ומכובדים מאוד למרות שמעשיהם לא מפורסמים כאן ואנשים לא מודעים להם.
קלרה דמבה: אלו אנשים שהיו שותפים בחלקי היסטוריה מאוד חשובים ועבורם המועדון חשוב מאוד.
מרק נשפיץ: הפעילות מתקיימת רק פעם בשבוע?
קלרה דמבה: הפעילות מתקיימת 20 שעות בשבוע.
קלרה דמבה: המועדון הזה פועל במקום שבו פועל מועדון ילדים והשעות מחולקות בין שני המועדונים ולכן נוצרת בעיה וחופש בפעילותו של מועדון הווטרנים.
ליה שמטוב: אתה כבר דיברת על כך שחדר ההנצחה פועל.
אילן הררי: זה מטופל.
ליה שמטוב: היא אומרת עכשיו, שהם רוצים לעשות את זה.
אינה ריטוציק: לא. אנחנו בדרך עכשיו, אנחנו מתחילים כבר במשך חודשים לסדר ולעשות.
מרק נשפיץ: אני לא הבנתי דבר אחד, במשך שנתיים משרד העלייה והקליטה נותן מדי שנה ושנה סך של  6,000 שקל לחדר הנצחה.
אינה ריטוציק: אני מרכזת המועדון, קיבלתי כעת כסף.
מרק נשפיץ: ולפני שנה?
אינה ריטוציק: לפני שנה וכעת הכל חתום.
מרק נשפיץ: כמה קיבלת?
אינה ריטוצ'ק: 4,000 שקל.
ליה שמטוב: ואיפה עוד 2,000 שקל?
אינה ריטוצ'ק: ה- 2,000 שקל לעיר לוד, אולי בעיר לוד יש עוד מועדון אבל אני לא מכירה.
ליה שמטוב: זה כסף צבוע לחדר הנצחה במועדון ב"גני אביב".
אינה ריטוצ'יק: 6,000 שקל?
ליה שמטוב: 6,000 שקל לשנה.
ליה שמטוב: לשנים 2010, 2009 ו- 2008.
אינה ריטוצ'ק: אני קיבלתי רק פעם אחת.
מרק נשפיץ: בסדר, אני אערוך ביקורת.
אילן הררי: אנחנו נבדוק את זה.
אינה ריטוצ'יק: אני עובדת רק שנה וחצי ואולי מי שעבדה קודם קיבלה כסף, אני לא יודעת.
ליה שמטוב: אם היו מקבלים ב- 2008 ו- 2009 אז החדר הזה היה כבר פעיל.
אינה ריטוצ'יק: רק עכשיו מסדרים את החדר הזה.
אינה ריטוצ'יק: התחלנו רק לפני חודש.
אינה ריטוצ'יק: קיבלתי רק 4,000 שקל.
רון גלבוע: שאלתם לגבי השנה הקודמת ואכן קיבלנו גם לשנה הקודמת אבל יש לנו חוץ מהמועדון הזה עוד שני מקומות בעיר.
רון גלבוע: הכסף לחדר ההנצחה בשנה הקודמת הלך לחדר הנצחה במקום אחר בעיר שנמצא ובוצע.
רון גלבוע: זה היה בידיעה ובאישור משרד העלייה והקליטה.
רון גלבוע: השנה יעדנו את הכסף שקיבלנו למועדון הספציפי הזה ואנחנו עושים את הפעילות.
ליה שמטוב: יש חדר הנצחה בכמה מקומות בעיר לוד?
רון גלבוע: אנחנו מדברים כאן על מועדון ב"גני אביב", אבל "גני אביב" זה לא כל העיר.
רון גלבוע: יש עוד קבוצה של ווטרנים במרכז העיר, העיר גדולה עם 75,000 תושבים, "גני אביב" זה רק כ- 20,000 תושבים.
רון גלבוע: בשנה שעברה הקצבנו את הכסף הזה לטובת קבוצה אחרת לחדר הנצחה, הוא ישנו ואני מזמין אתכם לבקר, השנה.
דנה גורדון: סליחה, אבל זה תקציב צבוע למועדון הווטרנים לחדר הנצחה.
דנה גורדון: איך זה יכול להיות במקום אחר?
רון גלבוע: אני מסביר שיש לנו יותר מקבוצה אחת של ווטרנים, זו לא הקבוצה היחידה.
דנה גורדון: בעיר לוד?
רון גלבוע: יש ביניהם מתיחות ועימותים ולא תמיד הם בהסכמות, יש מאבקים על התקציב, אנחנו משתדלים לווסת את הדברים באופן האופטימאלי.
מרק נשפיץ: אנחנו נותנים כסף לפי קריטריונים, אם אתה יכול למצוא מבנה עם שני חדרים זה יהיה שווה כסף, אתם לא תקבלו חדר הנצחה, אתם תקבלו 27,000 שקל.
אברהם גרינזייד: אני יושב כאן ומתפוצץ, מדובר על התנהגות של ראשות העיר לקבוצה של אנשים שהגיל הממוצע שלהם 86.
אברהם גרינזייד: וותיקי מלחמת העולם השנייה, אתה קצין ואני קצין ואנחנו לחמנו והצלחנו.
אברהם גרינזייד: ניצולי שואה, אנשים שברחו לסיביר וחצי מהם מתו שם, על מה מדובר היום?
אברהם גרינזייד: מה אתם מסתובבים  עם פוליטיקה?
אברהם גרינזייד: אנחנו מברכים אתכם על מה שעשיתם במשך שלוש שנים.
אברהם גרינזייד: התנהגות והיחס זה הדבר החשוב.
אברהם גרינזייד: אנחנו נשארנו.
אברהם גרינזייד: אני מכיר טוב את לוד ואת כל העניים שלה ואני יודע מה קורה איתם.
אברהם גרינזייד: אנחנו דאגנו שיתנו ללוד את כל התקציב שנותנים לכל העיריות.
אברהם גרינזייד: אנחנו גאים במה שעושים ראשי העיר ב- 83 רשויות, אנחנו גאים בזה.
אברהם גרינזייד: אלו חברים ואחים שלנו, אנחנו רואים מה עושה עבורנו הממשלה וזו פוליטיקה גדולה.
אברהם גרינזייד: על כך שהעם היהודי צריך לדעת את האמת על השתתפות מיליון וחצי יהודים במלחמה נגד הנאצים.
אברהם גרינזייד: 200,000 אלף נשארו שם.
אברהם גרינזייד: כל הזמן משחקי מלים.
אברהם גרינזייד: הצלחתם ואנחנו מברכים אתכם ומאחלים בריאות.
אברהם גרינזייד: איזה ראש העיר לא מקבל את וותיקי מלחמת העולם השנייה, איזה שר וחבר כנסת?
אברהם גרינזייד: אברהם מיכאלי לא ייתן לי להגיד, מי לא היה בכל האירועים של המדינה?
אברהם גרינזייד: מה אמר הנשיא שלנו ב- 25 במאי?
אברהם גרינזייד: הוא אמר שהודות לצבא האדום, בינהם היו חצי מיליון יהודים 200,000 נפלו, אנחנו שברנו את הגב של הנאצים.
אברהם גרינזייד: המועדון בלוד ממשיך כבר הרבה שנים, אני פניתי במכתב אחד.
אברהם גרינזייד: לא נעים לנו במרכז לקבל את כל הדיווחים האלה.
אברהם גרינזייד: יושב הארגון נפטר, הוא היה ניצול שואה, אנחנו מחפשים מי שיעמוד בראש הארגון כי  הגיל הממוצע של וותיקי מלחמת העולם השנייה הוא 86, אלוקים נתן לנו שנים ארוכןת.
אברהם גרינזייד: אז מדוע היהודים לא עוזרים אחד לשני?
אברהם גרינזייד: זה לא מובן.
אברהם גרינזייד: המועדון זה בית ספר ללימודי עברית, בית כנסת לחגים המסורתיים, אנחנו לא הולכים לבתי כנסת, זה גם המקווה שלנו גם התאטרון שלנו והכל בשבילנו.
אברהם גרינזייד: הבחורה הזאת שתהייה בריאה הקימה בקרית מנחם מוזיאון נפלא שעבר כעת לבתי הספר ו- 70% מהילדים יראו.
אברהם גרינזייד: ותראו מה עשה ראש עיריית ירושלים, כל תלמידי בתי הספר צריכים לבוא למוזיאון.
אברהם גרינזייד: המחלה הזאת די ארוכה, די, מספיק להיות סוג ב'.
אברהם גרינזייד: בני עייש עיר קטנה תראו איזה מוזיאון הקימו שם.
אברהם גרינזייד: לא מדובר רק על חדר הנצחה ו- 6,000 שקל או 20,000 שקל מדובר על כך שזה יהיה לעתיד, מדובר שילדים יגיעו לשם וילמדו.
אברהם גרינזייד: זה לא נעים לי.
אברהם גרינזייד: אני מודה לכם שאתם מצאתם לנכון לעלות את זה לדיון בישיבה.
אברהם גרינזייד: יש לנו בעיות יותר חזקות וקשות אבל נראה לי שגם זה די חשוב עבורנו.
אברהם גרינזייד: אני מקווה וכולנו מקווים שהמצב בלוד ישתנה.
אברהם גרינזייד: זו עיר בעייתית, עיר קשה, עיר עם אוכלוסייה בעייתית ואל תשכחו שאלה שבאים למועדון הזה חיים רק מקצבת המוסד לביטוח לאומי.
אברהם גרינזייד: אין לנו פנסיה, אין לנו משכורת ואין כלום, רק המוסד לביטוח לאומי.
אברהם גרינזייד: אנחנו גאים שביום ה- 25 במאי שגריר רוסיה הגיע אלי ולשרה ואמר לי "עם מה שאתם עושים בארץ ישראל הקרמלין צריך לנוח".
אברהם גרינזייד: זאת אומרת שהגיענו למצב נחמד.
אברהם גרינזייד: גם אתם קצינים ואתם אנשים שנלחמתם במלחמה, תאמינו לנו, תעזרו לנו.
אברהם גרינזייד: תודה.
אברהם מיכאלי: ראשית אני מודה לך גברתי היושבת ראש על כך שאת מקיימת דיון בנושא הזה.
אברהם מיכאלי: זה המשך לדיונים שקיימנו בנושא בכמה וכמה תחומים שקשורים לווטרנים שמגיע להם את כל הכבוד וההערכה.
אברהם מיכאלי: בגילאים האלה ולאנשים שתרמו את מטב חייהם למען המטרה הנעלה, בשבילם זו הייתה מלחמת קיום גם לעולם היהודי וגם לעולם החופשי.
אברהם מיכאלי: הערכה שלנו אליהם ומגיע  להם בכל הכבוד.
אברהם מיכאלי: כל הדיון שמקיימים לכבודם הוא כבוד גדול לנו ואנחנו מוקירים אותם בכל פעם מחדש.
אברהם מיכאלי: אני חושב שעיר אחת לא דומה לעיר השנייה במובן של התמודדות עם בעיות.
אברהם מיכאלי: אני חושב שלצערם של תושבי העיר  יש בעיות, וראש העיר הממונה מטעם משרד הפנים מונה כדי לטפל בבעיות הקשות שיש בעיר לוד, אני מתאר לעצמי שבשבילו זה בסדר היום, ובוודאי יש לו צרות לא פשוטות כראש עיר.
אברהם מיכאלי: הוזכר כאן גם שההתמודדות עם הבעיות היומיומיות בעיר לוד לא דומות לבעיות בעיר אחרת, אני חושב שראש העיר מתמודד עם זה ועם כל הביקורת שלעיתים שומעים נגדו, הוא מתמודד עם הבעיות בצורה סבירה ומעל לסבירה.
אברהם מיכאלי: שר הפנים בעצמו אמר לפני כשבועיים מעל במת הכנסת שאנשים מקומיים דורשים להחליפו מיד, הוא אמר שראש העיר הזה מתפקד.
אברהם מיכאלי: ובעזרת ה' נראה מה יהיה בהמשך.
אברהם מיכאלי: אני בוודאי קורא לראש העיר לתת תשומת לב מיוחדת לקבוצה הזאת כי זו באמת קבוצה יקרה לעם ישראל והם הנפילים שנותרו לנו מאותה תקופה.
אברהם מיכאלי: תקופה שההיסטוריה בעצם נכתבת היום בנוכחותם, שיהיו בריאים אבל אחרי 120 שלהם לא יהיה מי שיוכל לספר לנו על המעשים הגדולים שלהם.
אברהם מיכאלי: אנחנו חברי הכנסת וכוועדה לעלייה קליטה ותפוצות מעודדים תמיד גם לתת להם במה כדי שיספרו וגם כדי שהדברים יכתבו.
אברהם מיכאלי: מועדון כזה שעליו מדברים הוא באמת הזדמנות לתת לאנשים במה.
אברהם מיכאלי: לכן עם כל הדברים הטובים שאתה אדוני ראש העיר עושה בלוד, אתה מתמודד עם קשיים גדולים, אבל צריך לתת לקבוצה הזאת את תשומת הלב הראויה כדי שהם ירגישו שגם בגילם עדיין מתייחסים אליהם כמו שצריך להתייחס.
אברהם מיכאלי: הלוואי שיחיו עד 120 וישאירו לנו את המורשת שהם יכולים להתגאות בה ואנחנו כעם ישראל צריכים להוקיר אותם.
ליה שמטוב: תודה רבה חבר הכנסת אברהם מיכאלי.
ליה שמטוב: אתה בהחלט צודק בנוגע לעיר לוד עם כל הבעיות שלה אבל בכל זאת אם נחשב את כל הכספים שהעיר לוד מקבלת היינו אומרים שהם חייבים לתקצב סכום כזה וכזה זה משהו אחד, אבל כאן היה תקציב צבוע למטרה ספציפית וגם לחגיגת ציון 65 שנה, זה תקציב של 40,000 שקל וזה לא תקציב קטן.
ליה שמטוב: שמענו היום את הגברת קרלה דמבה שאמרה שהם לא קיבלו שום דבר ביום הזה.
ליה שמטוב: כלומר הם ערכו טקס ותודה רבה ושלחו אותם הביתה.
ליה שמטוב: הם שמעו מה עשו בערים האחרות.
ליה שמטוב: נציג משרד העלייה והקליטה אמר לנו פה שהם יעשו פעילות עוד בחודש יולי ובהמשך.
ליה שמטוב: אם אני אשאל כעת את הגברת קרלה דמבה היא לא תדע בכלל על זה.
ליה שמטוב: אז אומרים.
ליה שמטוב: רבותיי אנחנו קיבלנו איזה תקציב ואנחנו לא רוצים באותו יום לעשות את כל החגיגות, להגיד שתעשו את זה במשך כל השנה, להסביר להם, להסביר על מה מדובר, הם היו יודעים ומרגישים שחושבים ומטפלים בהם, קצת תשומת לב.
ליה שמטוב: אלו אנשים שלא מכירים את השפה והם גרים בעיר, אני חושבת שהם תורמים תרומה רבה לעיר, קצת להסביר לגברת שיושבת כאן שמבינה את השפה ומכירה את המנטאליות.
ליה שמטוב: להסביר לה שקיבלה 6,000 שקל והיא תקבל רק 4,000 שקל כי 2,000 שקל מיועדים לפעילות אחרת.
ליה שמטוב: היא בכל זאת יכולה לבדוק במשרד הקליטה כמה כסף הועבר למטרה.
ליה שמטוב: זה שקוף וזה לא סוד.
ליה שמטוב: גם באינטרנט אפשר לראות.
ליה שמטוב: זה תקציב צבוע.
ליה שמטוב: תודה רבה שיש את הקרן לידידות שמוכנה לסייע בתקציב נוסף, אבל זה לא אומר שאם קרן הידידות לא הייתה נותנת את התקציב נוסף היו צריכים לסגור את המועדון ולפטר את הרכזים.
אלכסנדר גלובצ'יק: תרגום     	אני מרכז את סניף הווטרנים ברחובות.
אלכסנדר גלובצ'יק: האזור שלנו מכיל עשרה סניפים.
אלכסנדר גלובצ'יק: בתוך הארגון פעילים נכון להיות 2,400 אנשים.
אלכסנדר גלובצ'יק: הסניף בלוד הוא אחד הגדולים והשלישי בגודלו עם כ- 300 איש.
אלכסנדר גלובצ'יק: ההנהלה הקודמת של עיריית לוד לא כל הבינה את הארגון ולמה הוא מחולק לשניים האחד במרכז לוד ואחד ב"גני אביב".
אלכסנדר גלובצ'יק: כעת התקבלה החלטה בארגון לאחד את שניהם.
אלכסנדר גלובצ'יק: בסניף בלוד עובדים אנשים מקצועיים שלא כמו בהנהלת עיריית לוד כי מה שהם עושים זה חסר רגש.
אלכסנדר גלובצ'יק: שרתתי 40 שנה בצבא האדום ועוד לא פגשתי חוסר אכפתיות כזאת לאנשים.
אלכסנדר גלובצ'יק: חוסר האכפתיות מתבטא  על ידי הפקידות של עיריית בלוד.
אלכסנדר גלובצ'יק: היחס בעיריית לוד היחיד במדינת ישראל ולא פגשתי התנהלות כזאת בחיי היום יום שלי.
אלכסנדר גלובצ'יק: עשר שנים אני מתעסק בפעילות הזאת וכרגע אני מחליף את אברהם כרכז האזור.
אלכסנדר גלובצ'יק: הפקידות הבכירה של ההנהלה של העיר התחשבה ולמרות שהיו קשיים רבים מצאנו שפה משותפת וראש העיר היה נפגש ומקבל אותנו ומנסה לפתור את הבעיות גם אם לפעמים זה לא הלך.
אלכסנדר גלובצ'יק: כעת זה לא עובד.
אלכסנדר גלובצ'יק: בשנה וחצי האחרונות ניסיתי ארבע פעמים ליצור קשר עם ראש העיר והפקידות לא רק שלא העבירה את השיחות היא גם לא קבעה פגישה, להבנתו הם גם לא העבירו את הנושא לידיעת ראש העיר.
אלכסנדר גלובצ'יק: זה היה בזיון שלא נתקלתי בו במדינת ישראל למרות כל הבירוקרטיה הידועה שלה.
אלכסנדר גלובצ'יק: השנה לדוגמה ביום ציון 65 שנה לנצחון על הנאצים חילקו מדליות לווטרנים והעירייה כן השתתפה והיינו מרוצים, כלומר אפשר אחרת, ומצאנו שיתוף פעולה.
אילן הררי: אז שיחליטו אם יש שיתוף פעולה או אין שיתוף פעולה.
אילן הררי: אני מצטער ועם כל הכבוד והערכה שיש לי אני לא מכיר שום פניה אלי מהחברים המכובדים האלה.